iraklixyz/georgian-wikipedia-cleaned huggingface dataset:
თესალია

თესალია (, ძველ თესალიურად , )— საბერძნეთის ისტორიულ-გეოგრაფიული მხარე და თანამედროვე ადმინისტრაციული რეგიონი (პერიფერია). ადმინისტრაციულად მოიცავს ისტორიული მხარის უმეტეს ნაწილს. რეგიონის საერთო ფართობია 14 036 კმ², აქ ცხოვრობს საბერძნეთის მოსახლეობის 10%-ზე მეტი. რეგიონის დედაქალაქია ლარისა. ჩრდილოეთით მას ესაზღვრება დასავლეთი და ცენტრალური მაკედონია, სამხრეთით ეგრეთ წოდებული საბერძნეთის ცენტრი, დასავლეთით საბერძნეთის დასავლეთ რეგიონი, ეპირი და აღმოსავლეთით ეგეოსის ზღვა. თესალიის რეგიონი ასევე მოიცავს სპორადების კუნძულებს.

საბერძნეთის ბნელ ხანამდე თესალია ცნობილი იყო როგორც ეოლია . ასეთივე სახელწოდებით ჩანს ჰომეროსის „ოდისეაში“. თანამედროვე საბერძნეთის სახელმწიფოს ნაწილი გახდა 1881 წელს, ოსმალთა ოთხსაუკუნენახევრიანი ბატონობის შემდეგ. 1987 წლიდან ქვეყნის 13 რეგიონიდან (პერიფერიიდან) ერთ-ერთია და, 2011 წლის კალიკრატისის რეფორმის შემდეგ, იყოფა ხუთ პერიფერიულ ერთეულად და 25 მუნიციპალიტეტად (დიმად).
მუხრანბატონები

მუხრანბატონები — ფეოდალური საგვარეულო - საუკუნეებში საქართველოში, ბაგრატიონთა სამეფო საგვარეულოს ერთი შტო. გვარის ფუძემდებელია ბაგრატ მუხრანბატონი, რომელსაც საუფლისწულოდ გადაეცა სამუხრანო ბაგრატი დაინიშნა შიდა ქართლის სადროშოს სარდლად. ამიერიდან სარდლობა, მუხრანბატონების სახლის სამემკვიდრეო თანამდებობად იქცა.

მუხრანბატონების სამფლობელო, სამუხრანბატონო ანუ სამუხრანო, ძირითადად მუხრანის ველს მოიცავდა. სამუხრანოში შედიოდა 60-მდე სოფელი, რომელშიც დაახლოებით 1500-მდე კომლი გლეხი ცხოვრობდა. მუხრანბატონებს ჰყავდათ 13 გვარის რამდენიმე ათეული ვასალი აზნაური. სამფლობელოს ცენტრი იყო მუხრანი, სადაც მუხრანბატონებს ჰქონდათ სასახლე, ციხე, კარის ეკლესია და სხვა. სათავადო სახლის უფროსს ეწოდებოდა მუხრანბატონები სახლისკაცებს კი — მუხრანბატონიშვილი. — საუკუნეებში მუხრანბატონები ქართლის 5 დიდებულ თავადთა რიცხვში შედიოდნენ და დიდ როლს ასრულებდნენ ქვეყნის პოლიტიკურ ცხოვრებაში. სხვადასხვა დროს ქართლის გამგებლები იყვნენ მუხრანბატონები ვახტანგ ბაგრატის ძე, ქაიხოსრო ვახტანგის ძე, ვახტანგ თეიმურაზის ძე; ქართლის მეფე გახდა ვახტანგ მუხრანბატონი (ვახტანგ ). 1724 წლამდე ქართლის ტახტს განაგებდა ბაგრატიონთა მუხრანბატონების შტო, რომელმაც მრავალი სახელმწიფო მოღვაწე, მწერალი და მეცნიერი მოგვცა (გიორგი , ვახტანგ , ვახუშტი და სხვა). საუკუნის ნახევარში მუხრანბატონები მხარში ედგნენ ერეკლე -ს და ენერგიულად იბრძოდნენ ლეკიანობისა და სხვა გარეშე მტრების წინააღმდეგ.
მუხრანის არხი

მუხრანის არხი — საინჟინრო სარწყავი სისტემა მცხეთის მუნიციპალიტეტში. სათავე უდევს მდინარე არაგვის მარჯვენა ნაპირზე, სოფ. ბულაჩაურთან (დუშეთის მუნიციპალიტეტი). მიემართება სამხრეთით, სოფ. მისაქციელთან უხვევს დასავლეთისკენ და იყოფა ორად: ერთი ტოტი ჩრდილოეთის მხრიდან ჩაუდის სოფლებს — ახალუბანს, წილკანს, ძალისს და ერთვის მდინარე ნარეკვავს (არაგვის მარჯვენა შენაკადი). მეორე ტოტი სამხრეთიდან უვლის იმავე სოფლებს, უხვევს სამხრეთ-დასავლეთისკენ და წყდება მუხრანის ვაკეზე სოფ. მუხრანის სამხრეთ-აღმოსავლეთით. სიგრძე 24,7 კმ. წყლის საშუალო ხარჯი 8 მ³/წმ. გაიყვანეს 1954 წელს. რწყავს მცხეთის მუნიციპალიტეტის მიწებს (10,2 ათ. ჰა-ს).
ჟან-მარი გუსტავ ლე კლეზიო

ჟან-მარი გუსტავ ლე კლეზიო (ფრანგ. - ; დ. 13 აპრილი. 1940, ნიცა) — ფრანგი მწერალი. 1963 წელს რომანისთვის "ოქმი" რენოდოს პრემია მიენიჭა. 2008 წელს გახდა ნობელის პრემიის ლაურეატი ლიტერატურაში, როგორც „პოეტური თავგადასავლებისა და გონებრივი ექსტაზის ავტორი, მმართველი ცივილიზაციისა და ადამიანობის მკვლევარი“.

ბიოგრაფია
ლე კლეზიოს მამა ეთნიკურად ბრეტონელი და მავრიკში დაბადებული იყო, სადაც მისი წინაპრები საუკუნეში გადასახლდნენ, დედა კი ფრანგი იყო და ნიცაში, ლაჟვარდოვან ნაპირზე დაიბადა. ორივენი წარმოშობით მორბიანიდან იყვნენ.

ლე კლეზიო 1940 წლის 13 აპრილს ნიცაში დაიბადა, რა დროსაც მისი მამა ბრიტანულ არმიაში, ნიგერიაში მსახურობდა. იგი სოფელ როკბიერში გაიზარდა. 1948 წელს ლე კლეზიო დედასთან და ძმასთან ერთად ნიგერიაში გადასახლდა. ნაწილობრივ ავტობიოგრაფიულია მისი 1991 წლის რომანი „“, ხოლო 2004 წლის ესეში იგი ნიგერიაში გატარებულ ბავშვობასა და მშობლებთან ურთიერთობას იხსენებს.

ლე კლეზიო 1958-1959 წლებში ბრისტოლის უნივერსიტეტში სწავლობდა. 1964 წელს მან ექს-ან-პროვანსის უნივერსიტეტის დოქტორის ხარისხი მოიპოვა. მისი სადისერტაციო ნაშრომის თემა ანრი მიშოს შემოქმედება იყო.

ლონდონსა და ბრისტოლში რამდენიმეწლიანი ცხოვრების შემდეგ, ლე კლეზიო აშშ-ში გადავიდა, სადაც მასწავლებლად დაიწყო მუშაობა. 1967 წელს იგი ტაილანდში სამხედრო სამსახურს იხდიდა, თუმცა ბავშვთა პროსტიტუციის გაპროტესტების გამო იგი ქვეყნიდან გააძევეს და მექსიკაში გააგზავნეს. 1970-1974 წლებში ლე კლეზიო პანამაში ემბერა-ვოუნაანის ტომის წევრებთან ერთად ცხოვრობდა. 1975 წელს იგი მაროკოელ ჟემია ჟანზე დაქორწინდა. 1990 წლიდან წყვილი ალბუკერკში, ნიუ-მექსიკოში, მავრიკსა და ნიცაში ცხოვრობს.

1883 წელს ლე კლეზიომ პერპინიანის უნივერსიტეტში მექსიკის კოლონიურ ისტორიაზე სადოქტორო დისერტაცია დაიცვა. 2007 წელს იგი სამხერთ კორეაში, ქალთა უნივერსიტეტში ფრანგულ ენასა და ლიტერატურას ასწავლიდა. 1913 წლის ნოემბრიდან მწერალი ნანკინის უნივერსიტეტის პროფესორია.

ლიტერატურული კარიერა
ლე კლეზიომ პირველი აღიარება 23 წლის ასაკში რომანით „ -“ (დაკითხვა) მოიპოვა, რომელმაც მას რენოდოს პრემია მოუტანა. რომანი ასევე გონკურის პრემიის ნომინანტთა მოკლე სიაში მოხვდა.
მას შემდეგ მწერალმა 30-ზე მეტი წიგნი გამოაქვეყნა. მისი შემოქმედება მოთხრობებს, რომანებს, ესეებს, ინდიელთა მითოლოგიის ორ თარგმანსა და რამდენიმე საბავშვო წიგნს მოიცავს.

1980 წელს ლე კლეზიო პოლ მორანდის სახელობის პრემიის პირველი ლაურეატი გახდა, რომელიც მას საფრანგეთის აკადემიამ რომანისთვის „უდაბნო“ გადასცა. 1994 წლის ფრანგული ლიტერატურული ჟურნალის, -ის გამოკითხვის შედეგების მიხედვით, მკითხველთა 13 პროცენტს ლე კლეზიო საუკეთესო ცოცხალ ფრანგულენოვან მწერლად მიაჩნია.

2008 წელს ლე კლეზიოს მიენიჭა ნობელის პრემია ლიტერატურაში. შვედეთის აკადემიამ მისი შემოქმედება დაახასიათა, როგორც „პოეტური თავგადასავალი და გონებრივი ექსტაზი.“ მწერალმა ნობელის პრემიის მისაღებ სიტყვაში სიღარიბეზე ისაუბრა. მისი ლექციის სათაური იყო „პარადოქსების ტყეში“.
მუხრან-საგურამოს ვაკე

მუხრან-საგურამოს ვაკე — ვაკე აღმოსავლეთ საქართველოში, შიდა ქართლში, კავკასიონის მთისწინეთისა და სხალტბისა და საგურამოს ქედებს შორის, მდინარეების არაგვისა და ქსნის აუზებში. სიგრძე 35 კმ. მაქსიმალური სიგანე 9 კმ. სიმაღლე 480-650 მ.

მუხრან-საგურამოს ვაკე საქართველოს ტექტონიკურ ბელტში შემავალი მეოთხეული მდინარეული ნაფენებით ამოვსებული ახალგაზრდა სინკლინური დეპრესიაა. რელიეფი ბრტყელია, ეროზიული ფორმები მცირე სიღრმეზეა ჩაჭრილი ვაკეში. დასერილია მდინარეების ქსნისა და არაგვის განივი და ნარეკვავის გასწვრივი ხეობებით. ჰავა ზომიერად ნოტიო სუბტროპიკულია; იცის ცხელი ზაფხული და ზომიერად ცივი ზამთარი. საშუალო წლიური ტემპერატურა 10,8 °, იანვარი —1,1 °, ივლისი 22,1 °. აბსოლუტური მაქსიმალური 39 °, აბსოლუტური მინიმალური — 29 °. ნალექები 590 მმ წელიწადში. თითქმის მთელი ვაკე უჭირავს კულტურულ ლანდშაფტს – ბაღ-ვენახებსა და სიმინდის ყანებს. აქა-იქ შემორჩენილია მუხისა და თელის მცირე კორომები, მდინარისპირ ტუგაის ტყეები და ჯაგეკლიანი სტეპი.
ჰიაცინტი (მითოლოგია)

ჰიაცინტი — ბერძნულ მითოლოგიაში სპარტელი მეფის, ამიკლეს და დიომედის ვაჟი. (მეორე ვერსიით პიერის და კლიოსი) მომღერალი, არაჩვეულებრივი სილამაზის მქონე ყმაწვილი, აპოლონისა და ზეფირის საყვარელი.

ერთხელ, როდესაც აპოლონი და ჰიაცინტი დისკოს ტყორცნაში ეჯიბრებოდნენ ერთმანეთს, ეჭვიანმა ზეფირმა აპოლონის ნატყორცნი დისკო ჰიაცინტისკენ შეაბრუნა და თავი გაუპო. იმ ადგილას სადაც ჰიაცინტის სისხლის წვეთები დაეცა, ამოვიდა ყვავილი ჰიაცინტი.
ოსამუ შიმომურა

ოსამუ შიმომურა (, ; დ. 27 აგვისტო, 1928 — გ. 19 ოქტომბერი, 2018) — იაპონელი ორგანული ქიმიკოსი/მეცნიერი და ოკეანოლოგი. ფილოსოფიის დოქტორი ორგანულ ქიმიაში ნაგოიას უნივერსიტეტში (ვუდზ ჰოლი, მასაჩუსეტსი), ოკეანოლოგიის ლაბორატორიისა და ბოსტონის უნივერსიტეტის სამედიცინო სკოლის საპატიო პროფესორი. 2008 წელს ნობელის პრემია მიენიჭა ქიმიის დარგში მწვანე მანათობელი ცილების აღმოჩენისა და დამუშავებისთვის ორ ამერიკელ მეცნიერთან ერთად (მარტინ შალფი კოლუმბიის უნივერსიტეტიდან და როჯერ ციენი კალიფორნიის უნივერსიტეტიდან).
სენენმუტი

სენემუტი (ასევე სენმუტი, ან სენენმუტი) — ძველეგვიპტელი არქიტექტორი და სახელმწიფო მოღვაწე ახალი სამეფოს მეთვრამეტე დინასტიის პერიოდში. გარკვეული ფაქტები მიუთითებს იმაზე, რომ ის სავარაუდოდ ეგვიპტის დედოფალი-ფარაონი ჰატშეფსუტის საყვარელი უნდა ყოფილიყო.

სენმუტი პროვინციელი გადამწერი-ჩინოვნიკი რამოსისა და ჰატნოფერის ღარიბ, მდაბიო ოჯახში დაიბადა ჰერმონტისში. სენემუტზე გაცილებით მეტი ინფორმაცია არის დღემდე მოღწეული, ვიდრე რომელიმე სხვა ძველ ეგვიპტელზე, რომელიც სამეფო ოჯახს არ ეკუთვნოდა, მისი აკლდამის აღმოჩენის წყალობით. ამ აკლადამაში დაკრძალული იყო მისი მშობლებიც და მის მშენებლობას ის თავად ხელმძღვანელობდა.
მკვლელობის უფლება

მკვლელობის უფლება — 2008 წლის ტრილერი, რომელიც გადაღებულია ჯონ ავნეტის მიერ. მთავარ როლებში არიან რობერტ დე ნირო და ალ პაჩინო. ფილმის პრემიერა გაიმართა ამერიკის შეერთებულ შტატებში 2008 წლის 12 სექტემბერს.

სიუჟეტი
ორი პოლიციელი სერიულ მკვლელს მიყვებიან კვალდაკვალ, და თან, პარალელურად, საკუთარ პრობლემებსაც აგვარებენ.
მაგნეტო

მაგნეტო — -ის გამოგონილი პერსონაჟი. პირველად გამოჩნდა კომიქსში შემზარავი იქს-ადამიანები #1 (1963 წლის სექტემბერი). შექმნილია მწერალი სტენ ლისა და ილუსტრატორი ჯეკ კირბის მიერ.

მაგნეტო ძლიერი მუტანტია, რომელსაც შეუძლია ელექტრომაგნიტური ძალების წარმოქმნა და კონტროლი. გამოჩენის დღიდან იგი იქს-ადამიანების უმთავრესი მტერია. ადრეულ წლებში, მისი მოტივები გამომდინარეობდა მუტანტისთვის დამახასიათებელი მეგალომანიიდან, თუმცაღა შემდგომ ნომრებში მწერლებმა მისი პიროვნება უკეთ გააცნეს მკითხველს. მაგნეტო ებრაელი პატიმარია, რომელიც ჰოლოკოსტს გადაურჩა. იგი ცდილობს დაიცვას მუტანტების რასა და მსგავს ბედისწერას გადაარჩინოს. მისი როლი კომიქსებში იცვლება სუპერბოროტმოქმედიდან - სუპერგმირამდე.

მსახიობი იენ მაკკელენი ანსახიერებს პერსონაჟს ფილმ ”იქს-ადამიანების” სერიებში. 2008 წლის მაისში, გაზეთ -ის ყველა დროის 200 საუკეთესო კომიქსის პერსონაჟს შორის მაგნეტომ მე-17 ადგილი დაიკავა, -ის ყველა დროის 100 საუკეთესო სუპერბოროტმოქმედს შორის კი პირველი.
ასაფრენ-დასაჯდომი ზოლი

ასაფრენ-დასაჯდომი ბილიკი (ადზ) — აეროდრომის ერთ-ერთი უმნიშვნელოვანესი შემადგენელი ელემენტი, რომელზეც სხვადასხვა დანიშნულების თვითმფრინავი ახორციელებს გამორბენს, აფრენას, დაფრენას და გარბენს. ბილიკის სიგრძე და სიგანე დამოკიდებულია აეროდრომის დანიშნულებაზე. აეროდრომის ბილიკები ძირითადად მზადდება მაღალი ხარისხის ბეტონმასალებისაგან, რაც უზრუნველყოფს მათი საექსპლუატაციო
თვისებების ხანგრძლივ შენარჩუნებას. ერთ აეროდრომს შეიძლება გააჩნდეს ორი და უფრო მეტი ასაფრენი ბილიკი.
სენტ-კიტსი და ნევისი

სენტ-კიტსის და ნევისის ფედერაცია (, ასევე ცნობილია როგორც სენტ-კრისტოფერის და ნევისის ფედერაცია) — კუნძულოვანი სახელმწიფო კარიბის ზღვის აღმოსავლეთ ნაწილში, მცირე ანტილის ქარპირა კუნძულებზე.

დასავლეთი ნახევარსფეროს, როგორც მოსახლეობის რაოდენობის ასევე ფართობის მიხედვით უმცირესი სუვერენული სახელმწიფო, შედის ერთა თანამეგობრობაში. შედგება სენტ-კიტსისა და ნევისის კუნძულებისაგან. ფართობი — 261 კმ². მოსახლეობა — 54 961 კაცი (2015 წელი). დედაქალაქი – ბასტერი, მდებარეობს კუნძულ სენტ-კიტსზე. შედის თანამეგობრობის სამეფოების შემადგენლობაში. ჩარლზ არის ქვეყნის მეფე და სახელმწიფოს მეთაური.
მძევალი (ფილმი)

მძევალი — 2005 წლის თრილერი, რომელიც გადაღებულია ფლორენტ ემილიო სირის მიერ, ხოლო მთავარ როლს ასრულებს ბრიუს უილისი ფილმის სიუჟეტი აგებულია რობერტ კრაისის ამავე სახელწოდების რომანზე. 2005 წლის 21 ივნისს ფილმი გამოვიდა ფორმატში.

სიუჟეტი
ჯეფ ტელი, ლოს-ანჯელესის საიდუმლო სამსახურის, ყოფილი მომლაპარაკებელია. დედა-შვილის გადასარჩენად ჩატარებული უიღბლო ოპერაციის შემდეგ, ის ტოვებს ცოლ-შვილს და სამუშაოდ პროვინციულ ქალაქში გადადის.
სეჩურის უდაბნო

სეჩურის უდაბნო, აგრეთვე ცნობილი როგორც ნასკას უდაბნო, მდებარეობს სამხრეთ ამერიკის კონტინენტზე, პერუს ტერიტორიაზე (პიურას რეგიონი). გადაჭიმულია წყნარი ოკეანის სანაპირო ზოლიდან აღმოსავლეთით, ანდების მთბამდე. მის სამხრეთით მდებარეობს ატაკამის უდაბნო.

მდებარეობა
სეჩურის უდაბნოს ზუსტი ტერიტორიის განსაზღვრის რამდენიმე ვარიანტი არსებობს. როგორც პერუში მიიჩნევენ, ის იწყება პერუს სანაპიროდან და გრძელდება პიურის რეგიონის სამხრეთ და ლამბაიეკეს რეგიონის დასავლეთ ნაწილებამდე, მისი ფართობი კი 188 735 კმ²-ს შეადგენს.

მსოფლიოს ველური ბუნების ფონდი მიიჩნევს, რომ ეს უდაბნო იწყება პერუს ჩრდილო-დასავლეთ წვერიდან და მოიცავს მთლს სანაპირო ზოლს, გრძელდება ჩრდილოეთ ჩილემდე, იქამდე, სადაც ატაკამის უდაბნო იწყება.

ეროვნული გეოგრაფიული საზოგადოების თვალსაზრისით კი ეს უდაბნო მოიცავს სამხრეთ პერუს სანაპირო ზოლს და შემდეგ გადადის ატაკამის უდაბნოში.

კლიმატი
უდაბნო ტემპერატურის მკვეთრი ცვალებადობით გამოირჩევა და დედამიწის ერთ-ერთ უმშრალერ რეგიონს წარმოადგენს. ზაფხულის ტემპერატურა 24 ° - 38 ° შორის მერყეობს, ხოლო ზამთრის 16 ° - 24 ° შორის.
ანგელოზი (პერსონაჟი)

ანგელოზი (უორენ კენეთ უორთინგტონ ) — გამოგონილი პერსონაჟი, კომიქსების სუპერგმირი -ის რეალობაში. ანგელოზი, შემდგომ ცნობილი როგორც მთავარანგელოზი, იქს-ადამიანების ერთ-ერთი დამაარსებელი წევრია. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პერსონაჟი პირველად გამოჩნდა კომიქსში იქს-ადამიანები (ნაწ. 1) #1 (1963 წლის სექტემბერი).

იგი კომპანია -ის მფლობელი და გენერალური დირექტორია, ამ პრივილეგიურმა თანამდებობამ განსაზღვრა ის, რომ „იქს-ადამიანების“ პირველ ნომრებში უორენს ქედმაღალი, თვითკმაყოფილი პლეიბოის იმიჯი აქვს. ოთხმოციან წლებში, როდესაც იგი გარდაიქმნა სასტიკ და შეუპოვარ მთავარანგელოზად, პლეიბოი შეცვალა დაკვირვებულმა და ჩაფიქრებულმა პიროვნებამ. თავდაპირველად, მუტანტი ფლობდა ბუმბულით დაფარულ განიერი ფრთების წყვილს, რომლებიც აპოკალიფსმა ტექნო-ორგანული ვარიანტით ჩაანაცვლა და გააფართოვა მუტანტის შესაძლებლობათა დიაპაზონი.

იგი კომიქსების ერთ-ერთი ცენტრალური ფიგურა იყო წლების მანძილზე. გამოჩნდა იქს-ადამიანების ანიმაციურ სერიებში, ვიდეო თამაშებში, ასევე სრულმეტრაჟიან ფილმში — იქს-ადამიანები, უკანასკნელი ბრძოლა, სადაც პერსონაჟს მსახიობი ბენ ფოსტერი ანსახიერებს.
ანგელოზი

ანგელოზი ( „ანგელოს“ — მაცნე) — სულიერი გონიერი არსება, გამოხატავს ღვთის ნებას და აქვს არაადამიანური შესაძლებლობა და გონიერება.

ქრისტიანობა
ბიბლიაში მოხსენებული ანგელოზთა 9 დასი, რომლებიც 3 იერარქიად იყოფიან:

სერაფიმნი, ქერუბიმნი, საყდარნი,
უფლებანი, ძალნი, ხელმწიფებანი
მთავრობანი (საწყისნი), მთავარანგელოზნი და ანგელოზნი.

მთავარანგელოზები:

მიქაელ მთავარანგელოზი - დადგენილია ანგელოზთა დასის მთავრად. მისი სახელი ებრაულად ნიშნავს: „რომელი ვითარცა ღმერთი“ - მძლეველი ყველა მტრული ძალისა. მიქაელ მთავარანგელოზისადმი ლოცულობენ დემონურ ცთუნებათა დროს.

გაბრიელ მთავარანგელოზი - სიმტკიცე (ძალი) ღვთისა (დან. 8, 16; ლკ. 1, 26) - ღვთის საიდუმლოს კეთილი მაცნე, უფლის ყოვლადძლიერების მახარებელი და მსახურია. ხატებზე გაბრიელ მთავარანგელოზს გამოსახავენ სამოთხის რტოთი, რომელიც ყოვლადწმიდა ქალწულს მიართვა, ხშირად მას ცეცხლოვანი ლამპარი უჭირავს ხელში.

რაფაელ მთავარანგელოზი - ღვთიური მკურნალი (ტობ. 3, 16; 12, 15), სნეულებათაგან ადამიანთა დამხსნელია.

იეგუდიელ მთავარანგელოზი - ღვთის დიდებას ნიშნავს.ის ადიდებს უფალს, განამტკიცებს და შუამდგომლობს მოღვაწეებს.

სელაფიელ მთავარანგელოზი - მლოცველს ნიშნავს. იგი ადამიანებს უხილავად შეეწევა ლოცვისას.

ურიელ მთავარანგელოზი - ღვთაებრივი ცეცხლი და ნათელი, განმანათლებელი (3 ეზრ. 5, 20)

ვარახიელ მთავარანგელოზი - კურთხევის ანგელოზს ნიშნავს. ადამიანებისთვის ღვთიური მოწყალების გამომთხოველია.

იერომიელ მთავარანგელოზი - ნიშნავს ღვთისკენ ამაღლებას (3 ეზრ. 4, 36). იგი საღვთო სიყვარულის აღმძვრელია. ხატებზე გამოისახება სასწორით ხელში.
მუმია ბრუნდება

მუმია ბრუნდება (ინგ. ) — 2001 წლის სათავგადასავლო ფილმი, რომელიც გადაღებულია სტივენ სომერსის მიერ. ფილმი არის 1999 წელს გადაღებული ფილმის მუმიის გაგრძელება. ამ ფილმში, ისევე როგორც პირველ სერიაში მთავარ როლს ასრულებს ბრენდან ფრეიზერი.

სიუჟეტი
თავგადასავლების მაძიებელი რიკ ო'კონელი, ახლა მდიდარია, ბედნიერია თავის ცოლ ეველინთან და რვა წლის შვილ ალექსთან ერთად. მაგრამ ბოროტი ბედისწერა არ აძლევს ბედნიერ ო'კონელების ოჯახს მშვიდი ცხოვრებით დატკბნენ. ბოროტი იმჰოტეფი ისევ მკვდრეთით აღდგა! ახლა კი რიკს, ეველინს და პატარა ალექს მხოლოდ შვიდი დღე აქვთ სამყაროს გადასარჩენად.
მუმია: დრაკონების იმპერატორის სამარხი

მუმია: დრაკონების იმპერატორის სამარხი — 2008 წლის სათავგადასავლო ფილმი, რომელიც გადაღებულია რობ კოენის მიერ. ფილმი არის 1999 წელს გადაღებული მუმიის და 2001 გადაღებული მისი მეორე ნაწილის გაგრძელება. ისევე როგორც, წინა ორ ნაწილში, აქაც მთავარ როლს ბრენდან ფრეიზერი ასრულებს.

სიუჟეტი
ჯადოქრის მიერ მოჯადოებულ ტირან იმპერატორ–დრაკონს უსასრულოდ დავიწყებაში ყოფნა უწერია... მისი 10000 მეომარი ტერაკოტის მეომრებად იქცნენ... მაგრამ თავგადასავლების მაძიებელი ალექს ო'კონელი შემთხვევით აღვიძებს იმპერატორს და ახლა იძულებულია საკუთარი მშობლებისგან დახმარება ითხოვოს, რათა მკვდრეთით აღმდგარი იმპერატორის მოკლას... მუმია მზადაა მთელი აზია დააყენოს ფეხზე მსოფლიოს ბატონ–პატრონობის ხელში ჩასაგდებად... მხოლოდ ო'კონელები შეაჩერებენ მას.
თერმოპილე

თერმოპილე (, სიტყვასიტყვით „თბილი კარიბჭე“) — ადგილი საბერძნეთში, სადაც ანტიკურ პერიოდში ვიწრო გასასვლელი იყო. ცნობილია ძვ. წ. 480 წელს აქ მომხდარი სპარტელებისა და სპარსელების ბრძოლით.

გეოგრაფია
ძველი საბერძნეთის პერიოდში ამ ადგილას იყო, სიგანეში თორმეტმეტრიანი ვაკე ადგილი, კლდის ფერდობსა და ზღვას (მალიის ყურეს) შორის.

ისტორია
აქ ძვ. წ. 480 მოხდა სპარსელთა და სპარტელთა (სპარტელების მხრიდან მეომართა რიცხვი 300-ს შეადგენდა) შეტაკება, რომელიც სპარტელთა და მათი მეფის, ლეონიდასის თავგანწირული ბრძოლის მიუხედავად, ამ უკანასკნელთა დამარცხებით დასრულდა.
სეტყვა

სეტყვა — ატმოსფერული ნალექი, რომელიც შედგება ყინულის სხვადასხვა ზომის (5-55 მმ; იშვიათად 130 მმ-მდე) სფერული ნაწილაკების, ან ნატეხებისაგან. სეტყვის მარცვალს შრეებრივი აგებულება აქვს - არსებობს 1 მმ სისქის გამჭვირვალე და ნახევრად გამჭვირვალე შრეები. სეტყვა, ჩვეულებრივ ელჭექისა და თავსხმის დროს იცის, უმთავრესად წლის თბილ პერიოდში (როცა ტემპერატურა 20 °-ზე მეტია). სეტყვა მოდის გროვაწვიმის ღრუბლიდან. სეტყვის ზოლის სიგანე რამდენიმე კმ-ია, სიგრძე კი ათეული, ზოგჯერ ასეული კმ. მისი ხანგრძლივობა 5-10 წთ-დან ⅓ საათამდეა. სეტყვის დროს 1 წთ-ში 1მ2 ზედაპირზე ეცემა 500-1000 მარცვალი, მათი სიმკვრივეა 0,5-0,9 გ/სმ2.

საქართველოში სეტყვიან დღეთა საშუალო წლიური რიცხვია 2-10 (დასავლეთ საქართველოში - ბარში 0,2-2; მთაში 8-მდე. აღმოსავლეთ საქართველოში - ბარში 2-3, მთაში 10-მდე). სეტყვა დიდ ზიანს აყენებს სოფლის მეურნეობას (საქართველოში განსაკუთრებით ზიანდება კახეთის რაიონები), ამიტომ დიდი მნიშვნელობა ენიჭება სეტყვის საწინააღმდეგო ღონისძიებათა შემუშავებას.
ცნობილია, რომ 1961 წელს ინდოეთში სეტყვამ მოკლა სპილო,ხოლო 1981 წელს ჩინეთში 10 ათასზე მეტი შენობა-ნაგებობა.
ბუდა

ბუდა (სანსკრ. ბუდჰა, სიტყვასიტყვით „გასხივოსნებული“) — ბუდისტურ რელიგიაში არსება, რომელმაც მიაღწია უმაღლეს სიწმინდეს, ნირვანას. ბუდისტურ პანთეონში მრავალი ბუდა არსებობს, მაგრამ ამ სახელით უმეტესად მოიხსენიებენ ჩრდილოეთ ინდოეთში, თანამედროვე ნეპალის სამხრეთ საზღვარზე მცხოვრები შაკიების ტომის ბელადის ძეს სიდჰართა გაუტამას, რომელსაც ბუდიზმის შექმნას მიაწერენ.
ობიექტური კამლი

ობიექტური კამლ, ოკამლ წარმოადგენს ფუნქციურ პროგრამირების ენას, რომელიც არის შექმნილი ობიექტზე ორიენტირებული პროგრამირებისთვის. ის იყო დაწერილი ხავიერ ლერიო, ჯერომ ვოილონ, დამიენ დოლიგეზ და სხვების მიერ 1996 წელს. ენის შექმნის, დამუშავების და განახლების პროექტი უმეტესად ინრიაში ხორციელდება.

ოკამლი აფართოებს კამლის პროგრამირების ენას ობიექტზე ორიენტირების ფასით. როგორც ყველა ფუნქციური ენა, ოკამლის მთავარი თვისება არის ფუნქციების
გამოყენება პრობლემების გამოსათვლელად. ეს იმას გულისხმობს რომ ნებისმიერი გამოსახულება წარმოადგენს მათემატიკურ ფუნქციას და პროგრამის ასრულების პერიოდში
არ იყენება ფაზები და ცვალებადი მონაცემები.

ოკამლის სამუშაო ნაკრები შეიცავს ზედა ფენის (კომანდ პრომფთ/ბაშ შელლ) განმმარტებელს, ბაიტ-კოდურ კომპილატორს და ოფტიმიზირებელ ადგილობრივი კოდის კომპილატორს.
ოკამლის ენის სტანდარტული ბიბლიოთეკა საშუალებას იძლევა დიდი ზომის სამეცნიერო და კომერციული პროგრამების დამზადებას. ოკამლს საფუძვლად უდევს გამეორებელი ფუნქციების თეორია და ლამბდა გამოთვლები, რის გამოც წარმოადგენს რეკურსიული ფუნქციების დამამზადებელ ერთ ერთ საუკეთესო ინსტრუმენტს.

ენის ტიპი
ოკამლი და მისგან წარმოებული ენები ხასიათდებიან სტატიკური ტიპის სისტემებით და ტიპის დამდგენელ კომპილატორებით. სტატიკური ტიპის სისტემების ხარჯზე თითქმის მთლიანად ქრება პროგრამისტის მიერ დაშვებული შეცდომები, რომლებიც პროგრამის გაშვების დროს შეიძლება გაჩნდეს. სამაგიეროდ კომპილატორის ეს ფუნქცია აიძულებს პროგრამისტს ფრთხილად და დაკვირვებით დაგეგმოს ცვლადების განმარტება და გამოყენება. ტიპის დადგენის სისტემა ახერხებს ცვლადის ტიპის დადგენას ამ უკანასკნელის მნიშვნელობის ხარჯზე. ამის გამო პროგრამისტს არ ესაჭიროება ცვლადის ტიპის მითითება, როგორც ხდება ჯავაში, ++ში და სხვა მრავალ პროგრამირების ენებში.

ოკამლის პროგრამების მაგალითები
ოკამლის პროგრამების წერა შეიძლება როგორც ცალკე ფაილებში ასევე ზედა ფენის განმმარტებელში. საკმარისია ვინდოუსის კომანდ პრომფთში ან ლინუქსის შელში
ავკრიფოთ ბრძანება და გამოჩნდება ზედა ფენის განმმარტებელის პირველი ხაზი რის შემდეგაც შეგვიძლია შევიყვანოთ ოკამლის ენის გამოსახულებები.

მაგალითად გამოსახულება 1 + 2 * 3 შეგვყავს შემდეგი გზით

გამოთვლების შედეგად ოკამლი გვანახებს გამოსახულების ტიპს (ამ შემთხვევაში ) და მის შედეგს.
ცვლადების განმარტება ხდება სიტყვის გამოყენებით. სიტყვა ასევე გამოიყენება ფუნქციების განმარტებისთვისაც.
მაგალითად ცვლად -ის შესაქმნელად და მისთვის 10-ის მნიშვნელობის მისანიჭებლად ვწერთ = 10:

ისევე როგორც წინა მაგალითში ოკამლის განმმარტებელი გვანახებს გამოსახულების ტიპს და მის მნიშვენლობას.

 
ცალკე ფაილში მოთავსებული ოკამლის პროგრამა ბოლოვდება გაფართოებით.
მაგალითად ".":

კომპილირდება შემდეგნაირად:

და სრულდება:
ლუკას სკოტი

ლუკას იუჯინ სკოტი — გამოგონილი პერსონაჟი, რომელსაც ასახიერებს ჩედ მაიკლ მარი, სერიალში . ლუკასი არის ნეითან სკოტის ნახევარ-ძმა, რომელიც ცდილობს, დააბალანსოს რთული ურთიერთობები მამასთან დენ სკოტთან და ორ მანდილოსანთან, რომლებიც მნიშვნელოვან როლს თამაშობენ მის ცხოვრებაში (პეიტონ სოიერი და ბრუკ დეივისი). მოგვიანებით მის ცხოვრებაში ჩნდება სხვა ქალი, კერძოდ ლინდზი სტროსი, რომელსაც ლუკასი ხელს თხოვს.

ლუკასი არის ჰეილი ჯეიმზ სკოტის მაზლი, ლილი როე სკოტის ნახევარძმა და ჯეიმი სკოტის ბიძა.
კლივლენდის ქუჩის სკანდალი

კლივლენდის ქუჩის სკანდალი — რომელსაც ადგილი ჰქონდა 1889 წელს ლონდონში, კლივლენდის ქუჩაზე, როდესაც პოლიციამ ჰომოსექსუალური საროსკიპო აღმოაჩინა. იმხანად მამაკაცებს შორის სექსუალური კავშირი იკრძალებოდა, ამიტომაც, საროსკიპოს კლიენტებისთვის შესაძლოა იყო სისხლის სამართლის პასუხისმგებლობა დაეკისრებინათ. სკანდალმა ბევრ ჭორს მისცა გავრცელების საშუალება, მაგალითად, უელსის პრინცი ალბერტ ვიქტორიც ბორდელის კლიენტად იქნა დასახელებული, რომელიც უელსის მეფის ვაჟი და ბრიტანეთის ტახტზე რიგით მეორე პრეტენდენტი იყო. ხელისუფლებას დაევალა, რომ უფლისწულის სახელი ამ სკანდალში არ გარეულიყო, ამიტომაც, ბრიტანულ პრესაში მისი სახელი არც ერთხელ არ არის ნახსენები.

ერთ-ერთი კლიენტი, უელსის პრინცის მეჯინიბე ლორდი ართურ სომერსეტი იყო, რომელმაც საროსკიპოს მფლობელ ჩარლზ ჰამონდთან ერთად გაქცევა მოახერხა საზღვარგარეთ, რათა მართლმსაჯულებას გარიდებოდა. დაქირავებულ ბიჭებს, რომლებიც, შეთავსებით, საფოსტო კანტორაში კურიერებადაც მუშაობდნენ, მსუბუქი სასჯელები დააკისრეს, კლიენტებს კი არაფერი უთხრეს. იმხანად, სკანდალს მოსახლეობის დაბალი ფენების მიერ გავრცელებული მოსაზრებაც კვებავდა, თითქოს, ჰომოსექსუალიზმი არისტოკრატების მახასიათებელი იყო, რომელიც დაბალი ფენის კლასებს რყვნიდა. რამდენიმე წლის შემდეგ, ეს თემა ისევ წამოიწია, როდესაც მარკეს ქუინსბერელმა ოსკარ უაილდს დასდო აქტიურ მამათმავლობაში ბრალი.
პალესტინის ეროვნული ადმინისტრაცია

პალესტინის ეროვნული ადმინისტრაცია (პეა ან პა; ას-სულთა ალ-უათანიაჰ ალ-ფილასტინიაჰ) — ადმინისტრაციული ორგანიზაცია შექმნილი პალესტინის ტერიტორიების მმართველობისთვის.

პალესტინის ეროვნული ხელისუფლება 1994 წელს, პალესტინის გათავისუფლების ორგანიზაციასა და ისრაელის მთავრობას შორის დადებული ოსლოს ხელშეკრულების საფუძველზე ჩამოყალიბდა, როგორც ხუთ წლიანი დროებითი მთავრობა რომლის დროსაც ტერიტორიის საბოლოო სტატუსი მხარეებს შორის მოლაპარაკებით (რომელიც არ შედგა) უნდა გარკვეულიყო. ოსლოს შეთანხმების მიხედვით, პალესტინის მთავრობა იღებდა პალესტინის ურბანულ ტერიტორიაზე სამოქალაქო საკითხების სრული ("არეა ") და გარეუბნებში შეღუდული კონტროლის უფლებას ("არეა "). დანარჩენი ტერიტორია, ებრაელების დასახლებები, იორდანიის დაბლობი და დასახლებების დამაკავშირებელი გზების კონტროლი გადადიოდა ისრაელის ხელში ("არეა "). აღმოსავლეთი იერუსალიმის საკითხი შეთანხმებაში არ შედიოდა.
მონტესუმას ასული

მონტესუმას ასული — ინგლისელი მწერლის ჰენრი რაიდერ ჰაგარდის სათავგადასავლო, ისტორიული რომანი. პირველად გამოიცა 1893 წელს. წარმოადგენს დიდ გეოგრაფიულ აღმოჩენებისადმი მიძღვნილ ნაწარმოებს, სადაც მხატვრული ხერხების გამოყენებით ასახულია ესპანელთა მიერ მექსიკის დაპყრობის ისტორია. მოქმედება ძირითადად ხდება აცტეკთა სახელმწიფოში და მთელი სიმძაფრით აღწერს მათ ტრაგიკულ ბედს.

მოვლენები ვითარდება საუკუნის პირველ ნახევარში. რომანი მოგვითხრობს ინგლისელ ჭაბუკ თომას ვინგფილდზე, რომლის თავგადასავალი იწყება მისი დედის მკვლელობით. თომასი მიემგზავრება ესპანეთში, რათა შური იძიოს თავისი დედის მკვლელზე, მისსავე ბიძაშვილ ხუან დე გარსიაზე. მას ვერც კი წარმოუდგენია რამდენი წელი და რამდენი ქვეყნის შემოვლა დასჭირდება იმისათვის, რომ დასახულ მიზანს მიაღწიოს.

ნაწარმოები ნათარგმნია ქართულ ენაზეც.